
רחל ולאה, שתי אחיות בגיל העמידה, נפגשות בעקבות פטירתה של אימן הקשישה, לאחר שנים שלא התראו. המפגש הכפוי הופך עד מהרה לקרב על הירושה. 
רחל, אישה נאה, מתעקשת לזכות בדירת האם, דירה נידחת, קטנה וחסרת אור ואוויר. לאה, אחות בדימוס, רווקה זקנה ומרירה, טיפלה לבדה בהוריהן כל השנים והיא מטיחה ברחל האשמות קשות. המפגש בין השתיים טבול בהומור ובדמע. פצעים ישנים נפתחים, זכרונות והתחשבנויות עבר. כל העת מרחפים באוויר המלחמה הגדולה, ילדותן שנגזלה והחויות שחוו הוריהן. לאה ורחל מתבוננות זו בעיני זו כבמראה, ולראשונה בחייהן הן רואות את עצמן כפי שהן באמת.


